Is Jy vry? - Rassie Smit
Instruksies om te kan aflaai ("Download")
Is jy vry?
Vandag is 27 April: Vryheidsdag. Dis 'n dag wat bedoel is om ons as inwoners van Suid-Afrika ons vryheid te laat vier.
Diegene onder ons wat die geskiedenis van ons land ken, sal weet dat hierdie dag 'n herdenking is van die gebeure op 27 April 1994, toe daar vir die eerste keer in ons land se geskiedenis 'n verkiesing gehou is waaraan al die rassegroepe in ons land kon deelneem.
Ons wat na sy opstanding saam met Hom geëet en gedrink het - Jaco Kruger
1. Is hierdie 'n blom?
Is hierdie 'n blom? (wys prentjie van 'n blom op die dataprojektor.)
Kan jy daaraan vat? Kan jy daaraan ruik en die geur herken? Kan 'n by kom nektar haal en die blom bestuif? Die antwoord is natuurlik nee, nee en nee!
Want hierdie is nie 'n blom nie, dit is 'n prentjie van 'n blom. Dit laat jou aan 'n blom dink, ja; jy sien iets daarvan, maar dit is nog nie 'n blom nie. Dit is nog nie die regte ding nie en dit sal ook nooit die regte ding wees nie. Dink bietjie daaroor: sal jy ooit op Valentynsdag 'n prentjie van 'n blom uitknip en dit vir jou geliefde gee? Wel, jy kan seker, maar dan gaan sy dalk 'n prentjie van 'n lekker bord kos uitknip en dit vir jou gee!
Vrae om mee te lewe - Wilhelm Leuschner
Dit is die Sondag voor Paasfees. Meer as 2,000 jaar gelede was dit op hierdie dag, vandag, wat Jesus Jerusalem ingekom het vir sy kruisiging. Met hierdie inkoms het mense hul klere en palmtakke voor Jesus oopgesprei. Daarom staan vandag bekend as Palmsondag
Jerusalem - die stad van vrede - Jaco Kruger
1. Jerusalem – die stad van vrede
Jerusalem – een van die oudste stede in die wêreld. Argeologiese opgrawings wys dat daar al vir ten minste vyf duisend jaar mense op daardie plek woon, en dat een of ander vorm van 'n stadjie al vir omtrent vier duisend jaar op daardie plek bestaan.
Skuldbelydenis - Peet Vermeulen
Tema en besprekingsvraag: Hoe belangrik is jou verhouding met jou medemens in God se oë?
Is jou verhouding met jou medemens belangrik?
So maklik dink 'n mens dat as jou verhouding met God reg is, is alles reg…
Want dit is die belangrikste.
Die verhouding met jou medemens maak nie eintlik so baie saak
solank jou verhouding met God net reg is.
Dit is nie Bybels nie…
Dit is nie wat Jesus dink nie.
Hoekom is jy hier? - Wilhelm Leuschner
Ek lees nou die dag die storie van die matroos wat op 'n eiland gestrand was. Een oggend sien hy uiteindelik 'n groot skip naby die eiland, met 'n klein bootjie wat na hom toe vaar. Toe die bootjie op die strand kom, gee die offisier in beheer vir die arme matroos 'n bondel koerante en sê vir hom:
"Met komplimente van die kaptein. Hy sê jy moet hierdeur lees en dan besluit of jy nog gered wil word."
Indien jy vandag op 'n eiland gestrand was en die koerante van Suid-Afrika kry, sou jy gered wou word?